ผมกลับมาบ้านเก่าอีกครั้ง มีเพียงลุงสมชายเท่านั้นเองที่เป็นที่พึ่งทางใจเวลานี้ แล้วผมก็ได้รู้ในสิ่งที่ไม่มีใครคาดคิด ไม่มีอะไรจะทำให้ผมสะเทือนใจได้มากกว่าข่าวนี้อีกแล้ว พ่อกับแม่มาตามเกลี้ยกล่อมจะให้ผมกลับบ้าน กับสิ่งที่ผมเพิ่งได้ยินมาผมไม่คิดว่าใครจะผิด นอกจากคนที่พยายามกำหนดทางเดินชีวิตให้คนอื่น ผมระเบิดความรู้สึกอัดแน่นทั้งหมดใส่พ่อ แล้วตะบึงรถมอเตอร์ไซค์อย่างลืมตาย อยากหนีให้หลุดพ้นจากทุกสิ่งทุกอย่าง เพียงเสี้ยววินาทีนั้นเอง รถสิบล้อวิ่งสวนมาด้วยความเร็วสูง จากนั้นโลกของผมก็เลือนลางอยู่ระหว่างกึ่งจริงกึ่งฝัน อะไรกำลังจะเกิดขึ้นกับชีวิตผม นี่เป็นจุดเริ่มต้นของความจริง หรือเป็นจุดจบของสิ่งมหัศจรรย์? ช่วยตอบผมที